Sorsanlimaskat

Sorsanlimaskat eli limaskat (Lemna) on vesikasvisuku vehkakasvien heimossa. Aiemmin sorsanlimaskat sijoitettiin omaan heimoonsa limaskakasvit (Lemnaceae), mutta sittemmin heimot on yhdistetty.

Kaikki sorsanlimaskat ovat monivuotisia, hyvin pieniä irtokellujia eli lemnidejä. Niiden kukat kehittyvät verson laitojen taskuihin, mutta kukkiminen on harvinaista.

Lajeja 
Suomessa esiintyy neljä sorsanlimaskalajia. Myöhään omaksi lajikseen erotettu itulimaska on löydetty viimeisimpänä.
 kupulimaska (Lemna gibba)
 pikkulimaska (Lemna minor)
 ristilimaska (Lemna trisulca)
 itulimaska (Lemna turionifera)

Viides Suomessa tavattava limaskakasvi isolimaska (Spirodela polyrhiza) sijoitetaan isolimaskojen (Spirodela) sukuun.

Lähteet

Aiheesta muualla 
 Suomen Lajitietokeskus: Sorsanlimaskat – Lemna
 Funet: Limaskat (Lemna)